GRAD

, OZALJ I OVE ŠKOLSKE GODINE SUDJELUJE U FINANCIRANJU TROŠKOVA PRIJEVOZA UČENIKA OSNOVNIH I SREDNJIH ŠKOLA

Branka Malic 02/09/2016 [Obavijesti](http://ozalj.hr/ozalj/objave/obavijesti/)

Grad Ozalj će i ove školske godine financirati troškove posebnog linijskog prijevoza učenika osnovne škole s prebivalištem na području Grada Ozlja radi veće sigurnosti učenika, bez obzira na propisanu udaljenost od mjesta stanovanja do škole, i to za učenike razredne nastave od 1.-4. razreda koji imaju udaljenost od kuće do škole manju od 3 km i za učenike predmetne nastave od 5.-8. razreda koji imaju udaljenost od kuće do škole manju od 5 km. 

Grad Ozalj će financirati troškove prijevoza učenika na relacijama koje je utvrdila  Karlovačka županija:

Jaškovo – Mali Erjavec škola;

Slapno – Ozalj;

Podbrežje dom – Podbrežje škola-Ozalj;

Polje Ozaljsko – Trg – Ozalj;

Boševci -Ozalj;

Vrhovac škola- Ozalj,

Ilovac – Ozalj

počevši od 5. rujna 2016. godine do okončanja postupka javne nabave, odnosno donošenja Odluke Karlovačke županije o odabranom prijevozniku.

Grad Ozalj će također sufinancirati troškove javnog prijevoza za učenike s prebivalištem, odnosno boravištem na području Grada Ozlja koji su u školskoj godini 2016/17. upisali i redovno pohađaju srednju školu, u iznosu od 12,5 % od iznosa limitirane mjesečne karte učenika na temelju kriterija propisanih Odlukom o kriterijima i načinu financiranja troškova javnog prijevoza redovitih učenika srednjih škola u razdoblju rujan – prosinac 2016. g. Vlade Republike Hrvatske (”Narodne novine” broj 76/16).